प्रातिनिधिक छायाचित्र

11 एप्रिल रोजी पी.एस.आय, सहाय्यक विक्रीकर अधिकारी, मंत्रालय सह्ययक या पदांसाठी  संयुक्त पूर्व परीक्षा आहे. ही परीक्षा पुढे ढकलावी अशी मागणी काही काही विद्यार्थ्यांकडून केली जात आहे, तर परीक्षा वेळापत्रकानुसार व्हावी यावरही काही विद्यार्थी ठाम आहेत.

पण मार्च महिन्याच्या शेवटच्या आठवड्यापासून पुणेसह राज्यात कोरोना रुग्णांची संख्या प्रचंड वाढली. पुण्यात स्पर्धा परीक्षांची तयारी करणाऱ्या काही विद्यार्थ्यांनाही कोरोनाची लागण झाली. यातील दोन विद्यार्थ्यांचा मृत्यूही झाला. त्यामुळे स्पर्धा परीक्षांची तयारी करणाऱ्या विद्यार्थ्यांमध्ये भीती वाढली.

विद्यार्थ्यांना लक्षणं असून ते कोरोना चाचणी करत नसल्याचं विद्यार्थी सांगतात. कारण रिपोर्ट पॉझिटिव्ह आला तर परीक्षा देता येणार नाही. म्हणून विद्यार्थी कोरोनाची चाचणी करून घेत नाहीत आणि संसर्ग वाढतो अशी तक्रार काही विद्यार्थ्यांनी केली.

एकीकडे जेवणाचे हाल तर दुसरीकडे कोरोनाचा धोका 

एकीकडे सरकारने निर्बंध लावल्याने विद्यार्थ्यांचे जेवणाचे हाल होत आहेत तर दुसरीकडे अनेक विद्यार्थी कोरोनाबाधित होत असल्याने आपल्याला कोरोना झाला तर काय? अशी भीती देखील मुलांच्या मनात आहे.

प्रातिनिधिक छायाचित्र

''परीक्षा देण्यासाठी विद्यार्थ्यांचं मानसिक आणि शारीरिक आरोग्य चांगलं असायला हवं. वाढत्या कोरोनामुळे मुलांच्या मनात भीती आहे. बऱ्याच विद्यार्थ्यांना कोरोनाची लक्षणं आहेत परंतु रिपोर्ट पॉझिटिव्ह आला तर पेपर देता येणार नाही म्हणून ही मुलं चाचणी करत नाहीत. हेच विद्यार्थी परिक्षेला गेले तर संसर्ग वाढेल. त्यात शासनाने शनिवार, रविवार पूर्ण लॉकडाऊन लागू केला आहे. त्यामुळे विद्यार्थी परीक्षेला जाणार कसे? असाही प्रश्न आहे. या सगळ्या परिस्थितीमुळे आणि निर्बंधामुळे पेपर पुढे ढकलायला हवा,'' अशी मागणी मनिषा यांनी केली आहे.

नारायण पेठेत मैत्रिणीसोबत राहणारी रसिका माळमुले सध्या रुमवरच जेवण तयार करते. निर्बंधांमुळे डबा वेळेवर मिळत नाहीत तर हॉटेलमधून पार्सल घेणे परवडत नसल्याचं ती सांगते.

''अनेकदा परीक्षा पुढे ढकलल्याने आता जर पुढे गेली तर कधी होईल हे सांगता येत नाही. अनेक विद्यार्थ्यांकडे दुसरा पर्याय देखील नाही त्यामुळे नाईलाजास्तव विद्यार्थी पुण्यात राहतात. त्यामुळे काहीही झालं तरी ही परीक्षा व्हावी असे अनेकांना वाटतं. तर दुसरीकडे अनेक विद्यार्थ्यांना कोरोनाची लागण झाली आहे.... \n\nवरील लेखासाठी मला एक चांगले शीर्षक द्या.
MPSC : 'नुसता भात खाऊन, कोरोनाच्या सावटाखाली विद्यार्थी तयारी करत आहेत'